open-index/open-wikipedia-markdown huggingface dataset:
Katedrála Povýšenia svätého kríža (Užhorod)

náhľad|Katedrála Povýšenia svätého kríža
náhľad|Ikonostas v katedrále
**Katedrála Povýšenia svätého kríža** (ukr. Храм приурочений Воздвиження Хреста Господнього) je katedrála Mukačevskej gréckokatolíckej eparchie v ukrajinskom meste Užhorod v Zakarpatskej oblasti.

## História
Chrám bol postavený v 17. storočí ako jezuitský chrám rímskokatolíckej cirkvi. Dokončený bol v roku 1646 a bol zasvätený sviatku Povýšenia svätého kríža. Stavbu financovala šľachtická rodina Drugetovcov. Po poškodení počas Rákociho povstania bol obnovený.

Keď pápež v roku 1773 zrušil jezuitský rád, chrám bol odovzdaný gréckokatolíckej cirkvi a stal sa jej katedrálnym chrámom. Po druhej svetovej vojne bol gréckokatolíkom násilne odobratý komunistickou mocou a pre svoje potreby ho až do roku 1991 využívala ruská pravoslávna cirkev. Po získaní nezávislosti Ukrajiny a legalizácii gréckokatolíckej cirkvi bol chrám v roku 1991 vrátený gréckokatolíckej cirkvi a stal sa opäť katedrálou Mukačevskej gréckokatolíckej eparchie. V roku 2003 tu boli slávnostne uložené ostatky blahoslaveného mučeníka Teodora Romžu, gréckokatolíckeho biskupa umučeného komunistami.

## Architektúra
Chrám nesie typické znaky barokového štýlu. Interiér má typické prvky rokoka. Neskôr bol prispôsobený potrebám byzantského obradu. Ikonostas chrámu pochádza z roku 1799. V roku 1877 bol prestavaný v neoklasicistickom architektonickom štýle a dostal dnešnú podobu.

## Iné projekty

## Externé odkazy
* Holy Cross Ukrainian Greek Catholic Cathedral, Uzhgorod Ukraine

Kategória:Katedrály na Ukrajine
Kategória:Gréckokatolícke katedrály
Kategória:Gréckokatolícke chrámy na Ukrajine
Kategória:Stavby v Užhorode
Kategória:Architektúra z 1646
William Robertson Smith

**William Robertson Smith** (* 8. november 1846 – † 31. marec 1894) bol škótsky orientalista a evolucionalista. Bol prispievateľom a editorom Encyclopædia Britannica a Encyclopedia Biblica. Venoval sa výskumu archaických semitských náboženstiev. Vyslovil mienku, že Starý zákon je súborom mytologických a historických textov odlišného veku. Za vyslovenie tohto názora bol obvinený z herézy predstaviteľmi Free Church of Scotland a bol vylúčený z Cirkvi. Vychádzal z názoru, že náboženstvo, keďže sa podávalo z otca na syna v rámci určitej skupiny, vyskytovalo sa výlučne v určitej skupine v rámci jednej rasy (napr. judaizmus). Ako prvý uplatnil komparatívne-evolucionistický prístup na štúdium starého zákona. Smith nechápal archaické náboženstva ako prejav zlyhania intelektuálneho výkladu sveta, ale zdôrazňoval jeho sociálne funkcie a videl v ňom dôležitý zdroj pre udržanie spoločenskej súdržnosti.

## Dielo
* *Kinship and Marriage in Early Arabia* 1885.
* *Lectures on the Religion of the Semites*, 1889.

## Referencie

Kategória:Škótski religionisti
Kategória:Škótski teológovia
Kategória:Škótski archeológovia
Kategória:Úmrtia na tuberkulózu
Pedro de Paz

**Pedro de Paz** (* 26. október 1969, Madrid) je španielsky spisovateľ.

## Životopis
Pracoval pätnásť rokov ako programátor a v roku 2002 sa rozhodol venovať písaniu literatúry. Jeho prvý román *El hombre que mató a Durruti* (2004) vyhral *Certamen de Novela corta "José Saramago" 2003* a bol následne preložený do angličtiny. Píše kriminálne romány a horory. Prispieva aj kratšími poviedkami do antológií a časopisov.

V roku 2010 vyhral 20. ročník *Premio Internacional de novela Luis Berenguer* s dielom *La senda trazada*.

## Dielo
### Romány
* *El hombre que mató a Durruti*, Germanía, 2004, y Aladena, 2010
* *Muñecas tras el cristal*, El Tercer Nombre, 2006
* *El documento Saldaña*, Planeta, 2008
* *La senda trazada*, Algaida, 2011

### Poviedky
* *La vida es un bar*, Amargord, 2006, poviedka *Revenge Blues* v antológii
* *La lista negra. Nuevos culpables del policial español*, Salto de Página, 2009, poviedka *Mala suerte* v antológii
* *Ocho vueltas de tuerca*, 2010
* *La frontera*, Pepsi - Semana Negra, 2011, poviedka *Hay fronteras que es preferible no atreverse a cruzar* v antológii

## Referencie

* 

## Externé odkazy
* Stránky Pedra de Paz

Kategória:Španielski spisovatelia
Kategória:Narodenia v 1969
Marisa Paredesová

**Marisa Paredesová**, vlastným menom *María Luisa Paredes Bartolomé* (* 3. apríl 1946, Madrid† 17. december 2024, Madrid) bola španielska herečka. Bola známa rolami vo filmoch Pedra Almodóvara.

## Životopis
Paredesová bola dvakrát nominovaná na cenu Goya: 1988 ako najlepšia herečka vo vedľajšej úlohe vo filme *Cara de acelga*, 1996 za hlavnú úlohu vo filme ''Úspech môjho tajomstva'' (*La flor de mi secreto*). V roku 2000 bola na Berlinale členkou poroty. Ako prezidentka Španielskej filmovej akadémie pôsobila v rokoch 20002003. V roku 2018 získala filmovú cenu Goya za celoživotné dielo.

Jej manželom bol režisér a scenárista Antonio Isasi-Isasmendi. Ich dcéra María Isasi je tiež herečka.

## Filmografia (výber)
* 1962: *Gritos en la noche*
* 1968: *Réquiem para el gringo*
* 1980: *Ópera prim*
* 1983: *[[V temnotách]]* (*Entre tinieblas*)
* 1991: *[[Vysoké opätky]]* (*Tacones lejanos*)
* 1995: *[[Úspech môjho tajomstva]]* (*La flor de mi secreto*)
* 1996: *Cronaca di un amore violato*
* 1997: *[[Život je krásny (film z roku 1997)|Život je krásny]]* (*La vita è bella*)
* 1998: *Talk of Angels*
* 1999: *[[Všetko o mojej matke]]* (*Todo sobre mi madre*)
* 1999: *El Coronel no tiene quien le escriba*
* 2001: *[[Diablova chrbtica]]* (*El Espinazo del diablo*)
* 2005: *Reinas*
* 2006: *Mallorca's Song*
* 2011: *[[Koža, v ktorej žijem]]* (*La piel que habito*)
* 2012: *Linhas de Wellington*

## Referencie

## Iné projekty

## Externé odkazy
* 
* 
* 
* 

## Zdroj

Kategória:Španielske filmové herečky
Kategória:Španielske televízne herečky
Kategória:Španielske divadelné herečky
Kategória:Osobnosti z Madridu
Software development kit

**Software development kit** (skr. SDK) je súbor nástrojov pre vývoj softvéru, ktorý umožňuje vytváranie aplikácií pre určitú softvérovú platformu, hardvérovu platformu, herné konzoly, operačný systém, alebo podobné platformy.

SDK tiež často obsahujú ukážkový kód a podporné technické poznámky alebo iné podklady na pomoc objasniť niektoré body z primárneho referenčného materiálu.

SDK môže mať pripojené licencie, ktoré ich robia nevhodné pre tvorbu softvéru, ktorý je zamýšľaný pre nekompatibilné licencie. Napríklad, súkromný software development kit pravdepodobne nebude kompatibilný s vývojom slobodného softvéru, zatiaľ čo SDK pod GPL licenciou by mohla byť nezlučiteľná s vývojom proprietárneho softvéru. SDK pod GNU Lesser General Public License sú zvyčajne bezpečné pre proprietárne vývoj.

Softvérový inžinier zvyčajne dostane SDK od developera cieľového systému. Často možno SDK stiahnuť priamo z internetu. Mnoho SDK je k dispozícii zadarmo pre podporu vývojárov používajúcich určitý systém alebo jazyk. Niekedy je používaný ako marketingový nástroj.

Poskytovatelia Software development kitu pre konkrétne systémy alebo podsystémy môžu niekedy nahradiť konkrétnejšie termíny namiesto slova software (development kit). Napr., ako Microsoft a Apple poskytujú zostavy Driver Development kit (DDK) pre vývoj ovládačov zariadení.

## Zdroj
* 

Kategória:Softvérové inžinierstvo
Kostol svätého Juraja (Užhorod)

náhľad|Rímskokatolícky kostol v Užhorode
**Kostol svätého Juraja** je rímskokatolícky kostol v centre Zakarpatskej oblasti na Ukrajine.

## Dejiny
Tento rímskokatolícky chrám bol postavený na mieste staršieho kostola. Užhorod bol až do začiatku 20. storočia obývaný veľkým množstvom rímskych katolíkov maďarskej národnosti. Aj keď v období reformácie sa časť Maďarov priklonila k reformovanej (kalvínskej) cirkvi, veľká časť Maďarov zostala v rímskokatolíckej cirkvi. Rímski katolíci v Užhorode sú prevažne maďarskej národnosti. Kostol bol postavený v rokoch 1762 až 1766 a na jeho stavbu sa využili materiály z hradného kostola. Niekoľkokrát bol renovovaný (1830, 1881, naposledy 2000 až 2001).

## Architektúra
Chrám je vybudovaný v štýle neskorého baroka. Veľmi cenným je oltár s obrazom od známeho maďarského maliara Józsefa Lukácsa Kvakkera. Okrem množstva krásnych obrazov a sôch sa tu nachádzajú aj veľmi cenné a vzácne monštrancie. V rokoch 2000 až 2001 bol obnovený pomník Panne Márii, ktorý tu stál až do nastolenia komunistického totalitného režimu. 

## Externé odkazy
Kostol na www.uzhgorod.ws  

Kategória:Rímskokatolícke kostoly na Ukrajine
Kategória:Stavby v Užhorode
Užhorod
Anton Hám

**Anton Hám** (* 20. apríl 1899, Kremnica, Slovensko – † 23. november 1965, Kremnica, Slovensko) bol významný slovenský rytec a medailér.

## Život
Ako syn minciara sa pripravoval na rytecké povolanie. Pretože bol talentovaný, stal sa žiakom dvojročnej umelecko-priemyslovej školy v Budapešti. V roku 1919 sa vrátil domov a pracoval ako rytec v mincovni v Kremnici. Na odporúčanie Otakara Španiela študoval v medailérskej špeciálke na Akadémií výtvarných umení v Prahe. Napriek tomu, že patril k najlepším žiakom profesora Otakara Španiela, musel predčasne prerušiť štúdia a v roku 1925 prevziať vedúcu funkciu ryteckého oddelenia v Štátnej mincovni po zosnulom medailérovi J. Čejkovi. Tu potom pôsobil plných 46 rokov. V roku 1937, na študijnej ceste v Paríži, sa oboznámil s redukčnými strojmi Janviere a pantografmi, ktoré potom zaviedol aj v mincovni.

## Dielo
Vytvoril niekoľko druhov medailí a odznakov, uplatnil sa pri zhotovovaní nových puncových značiek na zlato a striebro. Úspešne viedol výskum lisovania za studena nielen medailových a mincových razidiel, ale aj na lisovanie hlbokých nástrojov na umelé hmoty a tieto spôsoby zaviedol do výroby po oslobodení Česko-Slovenska po druhej svetovej vojne. Bol tiež odborným posudzovateľom falzifikátov mincí.

Po druhej svetovej vojne bol považovaný za špičkového výskumno-vývojového pracovníka a konštruktéra špecializujúceho sa na automatizáciu raziacej techniky, a to predovšetkým technológiou studenej razby. Táto technológia dovolila vyrobiť medailu o priemere , ktorá predstavovala najväčšiu svetovú medailu. Výročná správa Kremnickej mincovne (2011) uvádza, že v roku 1948 mincovňa bola uznaná na svetovej prehliadke výrobcov medailí (FIDEM) v Paríži za  medailu o priemere , ktorá zostala neprekonaná až do začiatku 21. storočia.

Anton Hám zhotovil 1 000 kusov číslovaných razidiel pre česko-slovenské dukáty (1923). Boli to tzv. *svätováclavské dukáty*, ktoré sa používali ako oficiálne obchodné platidlo v ČSR. Bol autorom a spoluautorom niekoľkých návrhov mincí. Svoje všestranné znalosti mincového umenia dokázal pri vyhotovení mincových razidiel pre plynulú automatickú razbu mincí.

## Z diela
* 5 halier 1942
* 10 halier 1939, 42
* 20 halier Cu 1940 – 42
* 20 halier Al 1942 – 43
* 50 halier Cu 1940 – 41
* 50 halier Al 1943 – 44
* 1 koruna slovenská 1940 – 42, 44, 45
* 5 koruna 1939
* 20 koruna pamätná (1. výročie voľby prezidenta Slovenského štátu)
* 50 koruna pamätná (5. výročie Slovenského štátu)

## Iné projekty

## Zdroj
* Vápenka Ivan:"*Tvůrci československých platidel*", Česká numismatická společnost, pobočka Hradec Králové, 1980
* Mincovňa Kremnica: "Výročná správa/Annual Report 2011", s.13. 

## Externé odkazy
* ''Medailér a rytec Anton Hám a mincovňa v Kremnici / Author of medals and engraver Anton Hám and the mint of Kremnica'' , Numismatické listy  63 (1): 22 – 29, Národní muzeum v Praze, 2008 
* Cuhaj George S., Michael Thomas: "2012 Standard Catalog of World Coins", Krause Publications FW Media, USA, p. 1935

Kategória:Slovenskí rytci
Kategória:Slovenskí medailéri
Kategória:Osobnosti z Kremnice
Audi A1

**Audi A1** je malý mestský trojdverový hatchback vyrábaný automobilkou Audi od roku 2010 až dodnes. Ide o štýlové vozidlo, ktoré je podľa samotného výrobcu určené najmä pre mladších šoférov.

náhľad|vľavo|Interiér Audi A1

## Iné projekty

## Externé odkazy
* Webstránka výrobcu

A1
Kategória:Hatchbacky
Kategória:Malé automobily
Shifty Adventures in Nookie Wood

***Shifty Adventures in Nookie Wood*** je 15. štúdiový album waleského hudobníka Johna Calea.

S vydaním minialbumu *[[Extra Playful]]* Cale oznámil, že nový štúdiový album vyjde budúci rok. Jeho vydanie bolo predbežne oznámené na jar 2012, neskôr sa však vydanie presunulo na jeseň a až začiatkom júna 2012 bolo oznámené, že album vyjde 1. októbra 2012. Album vyjde v troch verziách: ako CD, vinylová LP platňa a cez digitálny download. Rovnako ako u predchádzajúceho EP, i tento album vyjde vo vydavateľstve Double Six Records.

Väčšinu skladieb nahral sám Cale vo svojom vlastnom štúdiu v Los Angeles a vzal na seba aj úlohu producenta. V skladbe „I Wanna Talk 2 U“ hrá ako hosť Danger Mouse a práve táto skladba vyšla ako prvý singel k albumu 6. júla 2012 iba ako digitálny download. Na druhom singli sú skladby „Face to the Sky“ a „Living with You (Organic Mix)“. Ku skladbe "Face to the Sky" bol natočený aj videoklip režírovaný Tomom Scholefieldem.

## Skladby
# „I Wanna Talk 2 U“ − 3:33
# „Scotland Yard“ − 4:59
# „Hemmingway“ − 3:58
# „Face to the Sky“ − 4:58
# „Nookie Wood“ − 4:05
# „December Rains“ − 4:41
# „Mary“ − 5:39
# „Vampire Cafe“ − 5:47
# „Mothra“ − 3:30
# „Living with You“ − 4:03
# „Midnight Feast“ − 5:00
# „Sandman (Flying Dutchman)“ − 3:44

## Zostava
* John Cale − spev, klávesy, klavír, orgán, syntetizátory, gitara, viola, basgitara, perkusie
* Dustin Boyer − gitara, syntetizátory, vokály
* Michael Jerome Moore − bicie, perkusie, cajón
* Joey Maramba − basgitara
* Erik Sanko − basgitara v „Scotland Yard“
* Danger Mouse − basgitara, syntetizátory v „I Wanna Talk 2 U“
* Adam Moseley − programming
* Robum Lynn − programming
* Eden Cale − vokály v „Hemingway“

## Referencie

* 

Kategória:Hudobné albumy z 2012
Kategória:Albumy Johna Calea
Kategória:Albumy produkované Johnom Caleom
Fear (John Cale)

***Fear*** je štvrtý sólový štúdiový album Johna Calea. Album vyšiel v roku 1974 vo vydavateľstve Island Records a produkoval ho John Cale. Na albume sa podieľalo mnoho hudobníkov, medzi ktorých patrí napríklad Brian Eno alebo Phil Manzanera zo skupiny Roxy Music.

## Skladby
#„Fear is a Man's Best Friend“ − 3:53
#„Buffalo Ballet“ − 3:29
#„Barracuda“ − 3:48
#„Emily“ − 4:23
#„Ship of Fools“ − 4:38
#„Gun“ − 8:05
#„The Man Who Couldn't Afford to Orgy“ − 4:35
#„You Know More Than I Know“ − 3:35
#„Momamma Scuba“ − 4:24

## Zostava
* John Cale – basgitara, gitara, klávesy, viola, spev
* Phil Manzanera – gitara, slide gitara
* Richard Thompson – slide gitara
* Bryn Haworth – slide gitara
* Brian Eno – klávesy
* Fred Smith – bicie
* Archie Leggatt – basgitara
* Michael Desmarais – bicie
* Brian Turrington – basgitara
* Irene Chanter – spev
* Doreen Chanter – spev
* Liza Strike – spev
* Judy Nylon – spev

## Referencie

* 

Kategória:Albumy Johna Calea
Kategória:Hudobné albumy z 1974
Kategória:Albumy produkované Johnom Caleom
Kvalifikácia na Majstrovstvá Európy v bejzbale 2007

**Kvalifikácia na Majstrovstvá Európy v bejzbale 2007** bola kontinentálna kvalifikácia v bejzbale mužov, ktorú organizuje Európska bejzbalová konfederácia (CEB), a ktorej sa zúčastnilo 16 európskych štátov. Novým tímom, ktorý súťažil o ME, bolo Turecko. Bojovalo sa o 2 miestenky na záverečný turnaj v 2 skupinách kvalifikácie. Tá prebiehala od 25. júla do 5. augusta 2006.

Nakoniec postúpili 3 tímy (tretím tímom bolo Rakúsko), pretože Grécko bolo po ME 2005 diskvalifikované.

## Priamy postup
Priamo postúpila hostiteľská krajina a 8 najlepšie umiestnených tímov z ME 2005:
*  Španielsko
*  Holandsko
*  Taliansko
*  Nemecko
*  Česko
*  Francúzsko
*  Spojené kráľovstvo
*  Švédsko
*  Ukrajina

## Nasadenie do skupín

## Výsledky
### 1. skupina
 Balašicha-Planernaja

;Semifinále

;Stretnutie o 3. miesto

;Finále

### 2. skupina
 Antverpy-Hoboken

;Semifinále

;Stretnutie o 3. miesto

;Finále

## Referencie

## Externé odkazy
* Oficiálna stránka CEB  
* Kvalifikácia na štatistickej stránke CEB  

Kategória:Bejzbal v 2006
Kvalifikácia
Kelaino (dcéra Atlanta)

[náhľad|''Kelaino a jej sestry'', autor: [Elihu Vedder (1836 – 1923)]]
**Kelaino** alebo **Kelainó** (starogr. *Κελαινώ* – *Kelainó*, ) je v gréckej mytológii dcéra Titana Atlanta   a Pléiony, dcéry Titana Ókeana.

Kelaino bola jednou zo siedmich sestier Plejád. Jej sestrami boli Maia, Élektra, Taygeté, Meropé, Alkyoné a Steropé. So svojim milencom bohom Poseidónom mala synov Lyka a Nyktea  
 
Keď sa sestry Plejád Hyády zo žiaľu nad smrťou svojho brata Hyanta usúžili až k smrti, aj ony si vzali život a najvyšší boh Zeus ich potom vzal na nebo a premenil na hviezdy Plejády, ktoré na nebi žiaria dodnes.

## Referencie a bibliografia


Kategória:Postavy gréckej mytológie
Rozpútané peklo

***Rozpútané peklo*** (ang. *Dante’s Peak*) je akčný dobrodružný film, ktorý nakrútil v roku 1997 Roger Donaldson.

V hlavnej úlohe hrajú Pierce Brosnan ako vulkanológ Dr. Harry Dalton a Linda Hamiltonová ako Rachel Wando.

Film je o erupcii sopky, nad mestečkom v severozápadnom Pacifiku. Scenár napísal Leslie Bohom a film distribuovala spoločnosť Universal Pictures. Dĺžka filmu je 109 minút a rozpočet 104 miliónov amerických dolárov. Zábery erupcie sopky a všetky jej činnosti boli pravé, okrem tečúcej lávy.

## Externé odkazy
* 
* 

Kategória:Filmy USA
Kategória:Filmy z 1997
Kategória:Filmy podľa názvu
Majstrovstvá sveta v severskom lyžovaní 2011 – Skiatlon mužov

**Preteky mužov v disciplíne 30 km skiatlon** na Majstrovstvách sveta v severskom lyžovaní 2011 v Osle sa uskutočnili 27. februára 2011. Na štart sa postavilo 83 pretekárov z 31 krajín a víťazom sa stal Nór Petter Northug.

## Výsledky
} || Rok Trsan || align="left"|  Slovinsko ||DNF
|-
|  || Kaspar Kokk || align="left"|  Estónsko ||DNF
|-
|  || Bernardo Baena || align="left"|  Venezuela ||DNS
|}

## Externé odkazy
* Výsledky pretekov na oficiálnej stránke FIS  

Kategória:Majstrovstvá sveta v severskom lyžovaní 2011
Barokové kostoly na Filipínach

**Barokové kostoly na Filipínach** sú štyri hlavné barokové pamiatky na Filipínach. Sú to kostoly v mestách Manila (kostol sv. Augustína z roku 1607), Santa Maria, Paoay a Miagao. Všetky kostoly sú unikátnou ukážkou európskeho baroka, ktoré remeselníci prispôsobili miestnemu materiálu a technikám. 

Pre svoju jedinečnosť boli kostoly v roku 1993 zaradené na zoznam svetového dedičstva UNESCO.

## Pozri aj
* Lokality Svetového dedičstva v Ázii

## Externé odkazy
* Záznam v zozname UNESCO 
* Záznam v predčasnom zozname UNESCO 

## Zdroj

Kategória:Lokality Svetového dedičstva na Filipínach
Kategória:Kostoly na Filipínach
Kategória:Barokové kostoly
Kategória:Barokové stavby na Filipínach
Letisko Prievidza

thumb|Letisko Prievidza
**Letisko Prievidza** je verejné medzinárodné letisko s nepravidelnou dopravou nachádzajúcim sa v blízkosti mestskej časti Prievidza-Ukrniská.

## Poloha
Nachádza sa v centrálnej časti Hornonitrianskej kotliny, v juhozápadnej časti mesta Prievidza a v blízkosti kúpeľného mesta Bojnice. 

## Charakteristika
Asfaltová vzletová a pristávacia dráha 22L (04R) má rozmery 1081 x 23 m, dráha 22R (04L) 950 x 30 m. V súčasnosti je letisko bez pravidelných liniek. Vo veľkom je využívané na letecký šport a bezmotorové lietanie. Na letisku taktiež prebieha vývoj, výroba a servis lietadiel a leteckej techniky.

## Referencie

Prievidza
Kategória:Doprava v Prievidzi
Majstrovstvá sveta v severskom lyžovaní 2011 – Štafeta mužov na 4x10 kilometrov

**Preteky mužských štafiet na 4x10 km** sa uskutočnili na Majstrovstvách sveta v severskom lyžovaní 2011 v Osle 4. mareca 2011. V konkurencii 17 štafiet sa víťazmi stalo nórske kvarteto Martin Johnsrud Sundby, Eldar Rønning, Tord Asle Gjerdalen a Petter Northug, ktoré zvíťazilo len o 1,3 sekundy pred švédskou štafetou. Bronzovú medailu si zabezpečili nemci. 

## Výsledky

## Externé odkazy
Výsledky pretekov na oficiálnej stránke FIS  

Kategória:Majstrovstvá sveta v severskom lyžovaní 2011
Traja mušketieri (rozlišovacia stránka)

**Traja mušketieri** môže byť:

* román Alexandra Dumasa, pozri Traja mušketieri
* film z roku 1953, pozri ''Traja mušketieri'' (film z roku 1953)
* film z roku 1961, pozri *[[Traja mušketieri: Kráľovnine prívesky]]*
* film z roku 1961, pozri *[[Traja mušketieri: Pomsta Milady de Winter]]*
* film z roku 1973, pozri ''Traja mušketieri'' (film z roku 1973)
* film z roku 1974, pozri *[[Štyria sluhovia a štyria mušketieri]]*
* film z roku 1974, pozri *[[Štyria sluhovia a štyria mušketieri 2.: Len počkaj kardinál!]]*
* film z roku 1993, pozri ''Traja mušketieri'' (film z roku 1993)
* film z roku 2011, pozri ''Traja mušketieri'' (film z roku 2011)
* film z roku 2023, pozri *[[Traja mušketieri: D’Artagnan]]*
* film z roku 2023, pozri *[[Traja mušketieri: Milady]]*

## Pozri aj
* *[[Muž so železnou maskou]]*
* český muzikál, pozri *[[Tři mušketýři]]*
* The Three Musketeers

## Zdroj
* Cape et d’épée
Acta Sanctorum

thumb|Acta Sanctorum, január 1643
**Acta Sanctorum** je hagiografická edícia obsahujúca životopisy a legendy o svätcoch, členená podľa ich sviatkov v kalendárnom roku. Jej vydávanie začal v roku 1643 jezuita Jean Bolland a belgická kongregácia jezuitov.

## Zdroje
* 
*

Kategória:Kresťanstvo
Kategória:Náboženská literatúra
Artérioskleróza

**Artérioskleróza** (ľudovo: **(z)vápenatenie tepien/ciev, kôrnatenie tepien/ciev**) je všeobecné označenie stavu (resp. choroby) charakterizovaného stvrdnutými a zhrubnutými tepnami a stratou ich elastickosti. Je to teda skleróza (stuhnutie) tepien. Tri hlavné typy artériosklerózy sú:
*arterioloskleróza
*ateroskleróza (ľudovo: **(z)vápenatenie tepien/ciev, kôrnatenie tepien/ciev** v užšom zmysle)
*Mönckebergova kalcifikujúca skleróza médie

Podľa inej definície je artérioskleróza (systémová degeneratívna) choroba vyššie označená ako ateroskleróza a výraz ateroskleróza je označenie len pre samotnú zmenu stien tepien, ktorá tvorí zďaleka najčastejší základ (príčinu) tejto choroby.

Okrem toho sa veľmi často možno stretnúť s tým, že sa termíny arterioskleróza a ateroskleróza používajú ako úplné synonymá.

## Zdroje
*artérioskleróza in: Encyklopédia medicíny
*
*
*
*
*Velký lékařský slovník (po česky)
* 
* artérioskleróza. In: 

Kategória:Civilizačné choroby
Kategória:Choroby tepien
Most Chucka Norrisa

**Most Chucka Norrisa** je recesistické označenie dvoch mostov, ktoré vzišlo z verejného hlasovania o názve mosta, ktorý bol práve vo výstavbe:
* Megyerský most
* Cyklomost slobody
Acta Martyrum

**Acta Martyrum** (doslova "záznamy o mučeníkoch" alebo "skutky mučeníkov") alebo **Aktá mučeníkov** sú v užšom zmysle oficiálne záznamy (protokoly) súdnych zapisovateľov o procesoch so starokresťanskými mučeníkmi, v širšom všetky správy či príbehy o procesoch s týmito mučeníkmi, rozsudkoch a ich popravách, ktoré sú sčasti založené na výpovediach očitých svedkov a protokoloch zo súdov.

Delia sa na tri podskupiny:
* *acta* – protokoly zo súdneho konania
* *passiones/martyria* – kresťanský autor rozpráva príbeh o posledných dňoch mučeníka
* *legendy* – obsahujú viacero ľudových predstáv, jadro však býva pravdivé

## Referencie


## Zdroje
*
*

## Externé odkazy
*Acta Martyrum v Slovníku vedeckého ateizmu
*Acta Martyrum v Ottovom slovníku naučném 

Kategória:Dejiny kresťanstva
Medzinárodné letisko Gibraltár

náhľad|Mapa Gibraltaru so vzletovou a pristávacou dráhou v severnej časti územia

**Medzinárodné letisko Gibraltár** () alebo **Letisko North Front** (; IATA: **GIB**, ICAO: **LXGB**) je civilné letisko na Gibraltáre, ktoré slúži Britským teritóriám. Bolo postavené počas druhej svetovej vojny. Nachádza sa vo vlastníctve Ministerstva obrany Spojeného kráľovstva pre Kráľovské letectvo.

V roku 2004 letisko obslúžilo 314&thinsp;375 pasažierov a 380 ton nákladu.

## Zaujímavosť
thumb|Cesta križujúca vzletovú a pristávaciu dráhu

Zaujímavosťou tohto letiska je, že ho križuje Winston Churchill Avenue, hlavná cesta z Gibraltáru do Španielska. Tá musí byť uzavretá zakaždým, keď lietadlo vzlieta alebo pristáva. Zvyčajne býva cesta uzavretá niekoľkokrát za deň okolo 10 minút, ale niekedy je uzavretá aj vyše dvoch hodín.

Táto veľká kuriozita má ale zmiznúť, pretože prebieha rekonštrukcia, ktorej cieľom je nahradenie súčasnej cesty tunelom. Súčasná cesta bude fungovať iba pre súkromné účely, prípadne na núdzové použitie.

## Referencie


## Iné projekty

Kategória:Letiská v Spojenom kráľovstve
Iné choroby oka a očných adnexov (MKCH-10)

**H55 - H59: Iné choroby oka a očných adnexov** je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.

;H55 - NYSTAGMUS A INÉ NEPRAVIDELNÉ POHYBY OKA
*Nystagmus
** NS
** kongenitálny
** deprivačný
** disociovaný
** latentný

;H57 - INÉ CHOROBY OKA A JEHO ADNEXOV
*H57.0 - Anomálie funkcie zrenice
*H57.1 - Bolesť oka
*H57.8 - Iné špecifikované choroby oka a jeho adnexov
*H57.9 - Nešpecifikovaná choroba oka a jeho adnexov

;H58* - INÉ CHOROBY OKA A JEHO ADNEXOV PRI CHOROBÁCH ZATRIEDENÝCH INDE 
*H58.0* - Anomálie funkcie zrenice pri chorobách zatriedených inde
** Argyllov-Robertsonov fenomén zrenice syfilitický (A52.1†)
*H58.1* - Zrakové oslabenie pri chorobách zatriedených inde
*H58.8* - Iné bližšie určenie choroby oka a jeho adnexov zatriedených inde
** Syfilitická okulopatia NEC
*** kongenitálna
**** včasná (A50.0†)
**** neskorá (A50.3†)
*** včasná (sekundárna) (A51.4†)
*** neskorá (A52.7†)

;H59 - POZÁKROKOVÉ CHOROBY OKA A OČNÝCH ADNEXOV NEZATRIEDENÉ INDE
*Nezahŕňa:
** mechanickú komplikáciu pri
*** vnútroočnej šošovke (T85.2)
*** iných očných protézach, implantátoch a transplantátoch (T85.3)
** pseudofakiu (Z96.1)

*H59.0 - Syndróm sklovca po operácii katarakty
*H59.8 - Iné pozákrokové choroby oka a jeho adnexov
** Chorioretinálne jazvy po operácii pre odlúpenie
*H59.9 - Nešpecifikované pozákrokové choroby oka a jeho adnexov

## Zdroj
* Národné centrum zdravotníckych informácií

Kategória:MKCH-10

Kategória:H55-H59 Iné choroby oka a očných adnexov
Kategória:Oftalmológia
Kategória:Choroby oka
Nancy Pelosiová

**Nancy Pelosiová** (; * 26. marec 1940, Baltimore, Maryland, USA) je americká demokratická politička, od roku 1987 členka Snemovne reprezentantov Kongresu USA. V rokoch 2019 – 2023 zastávala úrad predsedu Snemovne reprezentantov Spojených štátov
ako prvý znovuzvolený predseda od roku 1955. 

Túto funkciu zastávala už v rokoch 2007 – 2011 po víťazstve Demokratickej strany vo voľbách do Kongresu v roku 2006 ako prvá žena, prvý občan štátu Kalifornia a prvý Italoameričan.

## Referencie


## Iné projekty

## Externé odkazy
* Oficiálna stránka 

## Zdroj

Kategória:Laureáti Radu vychádzajúceho slnka
Kategória:Členovia Demokratickej strany USA
Kategória:Predsedovia Snemovne reprezentantov Spojených štátov
Kategória:Političky USA
Kategória:Osobnosti z Baltimoru
Kategória:Rytieri veľkokríža Radu za zásluhy Talianskej republiky
Kategória:Rytieri veľkokríža Radu Izabely Katolíckej
Kostol Ducha Svätého

**Kostol [[Duch Svätý|Ducha Svätého]]** môže byť:
* na Slovensku
** Kostol Ducha Svätého (Bystré)
** Kostol Ducha Svätého (Devínska Nová Ves)
** Kostol Ducha Svätého (Dúbravka)
** Kostol Ducha Svätého (Kátlovce)
** Kostol Ducha Svätého (Košice)
** Kostol Ducha Svätého (Lastomír)
** Kostol Ducha Svätého (Ľubica)
** Kostol Ducha Svätého (Šavoľ)
** Kostol Ducha Svätého (Žehra)

## Pozri aj
* Kostol Zoslania Ducha Svätého

Duch svätý
Pirimifos-metyl

thumb|Chemická štruktúra
thumb|Actellic**Pirimifos-metyl** (obchodný názov **Actellic**; systematický názov: *O-(2-dietylamín-6-metylpyrimidín-4-yl)-O,O-dimetyl-fosfortioát*) je pyrimidínový derivát dimetylesteru kyseliny tiofosforečnej (organofosfát), používaný ako insekticíd.

Pyrimifos-metyl je žltkastá, vo vode nerozpustná kvapalina, naopak dobre rozpustná v organických rozpúšťadlách. Používa sa na likvidáciu škodcov v potravinárskom priemysle (sklady potravín, cukrová repa, bobuľoviny a ďalšie) ale aj hmyzu prenášajúceho choroby v ľudskej populácii (komáre, muchy, vši a pod.). Má toxické účinky na včely; toxicita pre cicavce je nízka, bez dôkazov mutagénneho, karcinogénneho, neurotoxického či teratogénneho účinku.

## Externé odkazy

*

## Zdroje
* 
* 

Kategória:Insekticídy
Kategória:Organofosfáty
Ođđasat

**Ođđasat** je spravodajský program vyrábaný v spolupráci nórskej (NRK), švédskej (SVT) a fínskej (YLE) televízie v laponskom jazyku. Relácia sa zaoberá problémami Laponcov na severe Nórska, Švédska, Fínska a Ruska. Program má redakciu v mestách Karasjok, Inari a Kiruna. Moderátorkou Ođđasat je novinárka Mariela Idivuoma.

Program má titulky v nórčine, švédčine alebo fínčine, v závislosti na tom, či je vysielaný NRK, SVT alebo YLE. Na rozdiel od väčšiny ostatných spravodajských programov v severských krajinách sa príspevky v inom jazyku dabujú do lapončiny, nepoužívajú sa titulky.

Premiéra programu bola v auguste 2001, kedy bol program vysielaný iba NRK a SVT. YLE sa pridalo až v ďalších rokoch.

Kategória:Televízne relácie
Kategória:Televízia vo Švédsku
Kategória:Televízia vo Fínsku
Kategória:Televízia v Nórsku
Minčol (vrch vo Veľkej Fatre)

**Minčol** niekde uvádzaný ako **Kračkov** () je vrch v centrálnej časti Veľkej Fatry. Nachádza sa medzi Rakytovom a Čiernym kameňom, približne  juhozápadne od Ružomberka. 

## Poloha
Nachádza sa v centrálnej časti Veľkej Fatry, v geomorfologickom podcelku Hôľna Fatra. Leží v okrese Ružomberok a stretávajú sa tu katastrálne územia obcí Liptovské Revúce a Ľubochňa. Minčol sa vypína nad obcou Liptovské Revúce, v južnej časti turčianskej vetvy hlavného hrebeňa. Je súčasťou Národného parku Veľká Fatra.

## Popis
Západné svahy klesajú do Ľubochnianskej, východné do Revúckej doliny a do týchto dolín stekajú horské bystriny, odvodňujúce masív Minčola. Ľubochnianskou dolinou preteká riečka Ľubochnianka, z východných častí hrebeňa smeruje voda Revúckou dolinou riekou Revúca. Severovýchodne susedí mohutný Rakytov, oddelený Južným Rakytovským sedlom, juhozápadne sa nachádza Čiernym kameňom, oddelený sedlom pod Čiernym kameňom.

### Výhľady
Poloha v hlavnom hrebeni a zároveň pomerne dobrá dostupnosť z blízkej obce robí z Minčola turisticky frekventovanú lokalitu. Výhľad z vrcholu obmedzuje tak riedky porast, ako aj okolité vyššie vrchy. Minčol preto poskytuje zaujímavý pohľad práve na velikány Veľkej Fatry, no z vhodných častí možno pri priaznivých podmienkach pozorovať Nízke Tatry, Malú Fatru či časť Oravskej Magury.

## Prístup
* po  značkovanom chodníku v rámci diaľkovej trasy z Ružomberka na Ploskú
* po  značkovanom chodníku z Liptovských Revúc cez sedlo pod Čiernym kameňom

## Referencie

## Pozri aj
* Národný park Veľká Fatra
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
IPhone 4S

left|100px **iPhone 4S** je 5. generácia smartfónu iPhone. Predstavený bol 4. októbra 2011 a do predaja sa dostal o 10 dní neskôr resp. 14. októbra 2011. Tento model prišiel na trh spoločne s novou verziou operačného systému iOS 5. iPhone 4S je nástupcom iPhone 4. 12. septembra 2012 bol predstavený nástupca iPhonu 4S ktorý nesie označenie iPhone 5.

## Vlastnosti
Telefón umožňuje konferenčné hovory, podržanie hovoru, spájanie viacerých hovorov, zobrazenie čísla volajúceho (CLIP) a integráciu s ďalšími vlastnosťami telefónnej siete s prístrojom, ako napr. automatické stíšenie a zastavenie prehrávania hudby pri prijatí hovoru, s jej následným pokračovaním po jeho ukončení. Vytáčanie hlasom podporuje iPhone 3GS a novší.

iPhone v spolupráci s prevádzkovateľmi siete poskytuje aj funkciu tzv. vizuálnej odkazovej schránky (Visual voicemail), t. j. že odkazy sa užívateľovi zobrazia priamo na displeji telefónu a nemusí do schránky volať.

Je možné zakúpiť si hudbu prostredníctvom iTunes Store.

iPhone prehráva video, hudbu a obrázky.

Zo zariadenia je možné pristupovať na internet a to prostredníctvom technológií GPRS/EDGE/3G (cez telekomunikačného operátora) alebo Wi-Fi (cez prístupové body ako bežné počítače). Zariadenie má integrovaný prehliadač internetu Safari. Stránky je možné prehliadať v horizontálnom i vertikálnom móde, a umožňuje zobraziť len časť stránky (čo je výhodné vzhľadom k nižšiemu rozlíšeniu displeja oproti bežným počítačom). Safari pre iPhone nepodporuje Flash, technológiu spoločnosti Adobe.

K Emailovým schránkam je možné pristupovať prostredníctvom zabudovaného klienta Mail s podporou štandardov POP3 a IMAP, vytvárať e-maily vo formáte HTML a je možné tiež čítať dokumenty vo formátoch PDF alebo Microsoft Office (MS Word, MS Excel).

iPhone tiež disponuje technológiou Bluetooth 4.0, 8 Mpx fotoaparátom a nahrávaním videa vo Full HD (1080p) kvalite..

V iPhone sú zabudované 3 senzory, prvý zisťuje, či je iPhone vo vodorovnej alebo zvislej polohe a podľa toho zobrazuje obraz na displeji, napríklad pri prehrávaní videa. Druhý registruje priloženie iPhone k uchu a automaticky vypína displej, aby šetril batériu a zamedzil ovládaniu uchom a tretí prispôsobuje jas obrazovky intenzite vonkajšieho svetla (ak je táto funkcia zapnutá).

iPhone 4S sa pôvodne dodával s 16, 32 a 64 GB flash pamäťou, pri predstavení iPhone 5 bol vyradený 32 a 64 GB model a cena čiastočne klesla. V predaji zostáva iPhone 4S s 8 GB flash pamäťou.

## Referencie

## Externé odkazy
* Technické špecifikácie na Apple.com

Kategória:IPhone
Kategória:IOS
Kategória:Mobilné telefóny Apple
Kategória:Hardvér firmy Apple
Zimný štadión Piešťany

**Zimný štadión Piešťany** je športová hala v meste Piešťany určená prevažne na ľadový hokej. Má kapacitu 3 500 divákov. Svoje domáce zápasy tu hráva účastník slovenskej 1. ligy slovenská hokejová reprezentácia do 18 rokov.

## Bitka v Piešťanoch

Hokejový štadión sa krátko po svojom otvorení v roku 1986 zapísal do povedomia hokejovej verejnosti hromadnou bitkou medzi hokejistami Kanady a Sovietskeho zväzu, ktorá sa odohrala v roku 1987 počas Juniorských majstrovstiev sveta v ľadovom hokeji. Viacerí mladí hráči z oboch výberov sa stali neskôr známymi hokejovými hviezdami. 

## Podujatia
Štadión býva často hostiteľským miestom pre hokejové podujatia juniorov svetovej úrovne.
* 1987 – Majstrovstvá sveta v ľadovom hokeji hráčov do 20 rokov
* 2002 – Majstrovstvá sveta v ľadovom hokeji hráčov do 18 rokov – spolu s Trnavou
* 2012 – Majstrovstvá sveta v ľadovom hokeji hráčov do 18 rokov I. divízie –- spolu so Stoličným Belehradom
* 2022 – Majstrovstvá sveta v ľadovom hokeji hráčov do 18 rokov I. divízie
* 2024 - U17 5 Nations Tournament

## Referencie

## Iné projekty

Kategória:Hokejové štadióny na Slovensku
Kategória:Stavby v Piešťanoch
Kategória:Športové haly na Slovensku
Kategória:Šport v Piešťanoch
Kategória:Architektúra z 1986
Slnovrat

**Slnovrat** môže byť:
* astronomický pojem, pozri slnovrat (astronómia)
* združenie folkových pesničkárov, pozri Slnovrat (združenie pesničkárov)
* hudobná skupina, pozri Slnovrat (hudobná skupina)
Majstrovstvá sveta v severskom lyžovaní 2011 – Preteky mužov na 50 km voľnou technikou s hromadným štartom

**Preteky mužov na 50 km voľnou technikou s hromadným štartom** na Majstrovstvách sveta v severskom lyžovaní 2011 v Osle boli poslednou disciplínou na programe MS a uskutočnili sa 6. marca 2011. Víťazom sa spomedzi 85 pretekárov stal Nór Petter Northug.

## Výsledky
} || Jean-Marc Gaillard || align="left"|  Francúzsko ||DNF
|-
|  || Masaya Kimura || align="left"|  Japonsko ||DNF
|-
|  || Denis Volotka || align="left"|  Kazachstan ||DNF
|-
|  || Petr Novák || align="left"|  Česko ||DNS
|-
|  || Alexander Lasutkin || align="left"|  Bielorusko ||DNS
|-
|  || Bernardo Baena || align="left"|  Venezuela ||DNS
|}

## Externé odkazy
* Výsledky pretekov na oficiálnej stránke FIS  

Kategória:Majstrovstvá sveta v severskom lyžovaní 2011
Dinosaur Provincial Park

**Dinosaur Provincial Park** je prírodná pamiatka vzdialená asi dva a pol hodiny jazdy juhovýchodne od mesta Calgary v kanadskej provincii Alberta. Nachádza sa v údolí rieky Red Deer River a jeho reliéf je zložený z typického vlnitého terénu badlands (neúrodná pôda). Jeho rozloha je . V roku 1955 sa toto územie stalo chráneným ako Provincial Park of Alberta. Od roku 1979 je zapísaný na zozname svetového dedičstva UNESCO.

Oblasť je významná pre paleontologický výskum, najmä ako nálezisko skamenených dinosaurov z obdobia vrchnej kriedy. Bolo tu objavených 40 druhov dinosaurov a veľa skamenelín ďalších organizmov z doby pred asi 75 miliónmi rokov.

## Iné projekty

## Externé odkazy
*  Oficiálna stránka UNESCO
* Parks Canada: Dinosaur Provincial Park 

## Zdroj

Kategória:Lokality Svetového dedičstva v Kanade
Kategória:Prírodné pamiatky v Kanade
Kategória:Paleontologické lokality v Kanade
Kategória:Chránené územia v Alberte
Polityka

**Polityka** je významný poľský spoločensko-politický týždenník založený v roku 1957. Zaoberá sa politickými udalosťami, ekonomikou, kultúrou, vedou a históriou v Poľsku, Európe i v celom svete, priebežne ich komentuje a analyzuje. Obsahuje aj fejtóny a reportáže. 

V roku 1990 sa týždenník vyčlenil z vydavateľstva *RSW Prasa-Książka-Ruch* (*Robotnicza Spółdzielnia Wydawnicza „Prasa Książka Ruch“*, ktoré vzniklo v roku 1973 spojením nakladateľstva Książka i Wiedza [kniha a veda] a novinovej spoločnosti Ruch [hnutie]), čo bolo vydavateľstvo PZPR, ktoré rozhodnutím Sejmu v marci 1990 zrušili. V súčasnosti časopis vydáva vlastné družstvo *„Polityka“ - Spółdzielnia Pracy* (doslova *Polityka - pracovné družstvo*).

Od roku 1992 udeľuje týždenník významným autorom z oblasti kultúry cenu s názvom *[[Paszport Polityki]]*. Od roku 1995 vychádza vo farbe na kriedovom papieri. Niekoľkokrát do roka obsahuje rôzne prílohy, od kuchárskych receptov, cez informačné príručky, ktoré sa venujú témam typu ako si vyberať elektroniku alebo ako porozumieť výsledkom lekárskych prehliadok, až po historické zošitky, ktoré sa zaoberajú podrobnejšie niekoľkými témami. 

## Iné projekty

## Externé odkazy
*Domovské stránky týždenníka

## Zdroj
* 

Kategória:Časopisy v Poľsku
Zoznam chránených území v okrese Domažlice

Toto je **zoznam chránených území v okrese Domažlice** aktuálny k februáru roku 2017, v ktorom sú uvedené chránené územia v oblasti okresu Domažlice.

## Zdroje
* Dáta v tabuľke boli prevzaté z databázy AOPK ČR.
* 

Domažlice
Domažlice
Head-Smashed-In Buffalo Jump

**Head-Smashed-In Buffalo Jump** (doslova „útes na lov bizónov, pri ktorom bola rozbitá hlava“) je názov útesu (anglicky buffalo jump – útes na lov bizónov) a prírodnej pamiatky v Kanade na úpätí Skalnatých vrchov. 

Tento okolo 300 metrov dlhý zráz dlho používal indiánsky kmeň Čiernonožcov (angl. Blackfoot) na lov bizónov. Stáda bizónov hnali až k zrázu do ktorého bizóny padali a následkom zranení boli ľahkou korisťou pre lovcov. 

V roku 1968 sa toto územie stalo národnou historickou pamiatkou a v 1979 provinčnou pamiatkou. Vďaka svojej vysokej kultúrnej hodnote bola táto oblasť v roku 1981 zapísaná na zoznam svetového dedičstva UNESCO. V roku 1987 tu bolo otvorené interpretačné centrum a múzeum.

## Externé odkazy
*  Oficiálna stránka UNESCO
* Oficiálna stránka

## Zdroj

Kategória:Lokality Svetového dedičstva v Kanade
Kategória:Prírodné pamiatky v Kanade
Kategória:Archeologické lokality v Kanade
Kategória:National Historic Site of Canada
Kategória:Chránené územia v Alberte
Actinobacillus

thumb|Actinobacillus suis
**Actinobacillus** je rod baktérií z čeľade Pasteurellaceae.

Sú to gramnegatívne fakultatívne anaeróbne paličkovité (vzácnejšie kokovité) nesporulujúce a nepohyblivé baktérie. Spôsobujú ochorenia u zvierat, po pohryznutí infikovanými jedincami sa môžu dostať do rán i človeku. Majú tlmivé účinky na imunitný systém. Možno ich kultivovať na agare, sú však málo životaschopné.

## Významné druhy
* *[[Actinobacillus equuli]]* - spôsobuje zápaly kĺbov a obličiek u žriebät a prasiat
* *[[Actinobacillus ligniersii]]* - spôsobuje ochorenie tráviaceho traktu dobytka, kože a pľúc u oviec
* *[[Actinobacillus suis]]* - vyvoláva septikémiu ošípaných
* *[[Actinobacillus actinomycetemcomitans]]* - výskyt u ľudí v spojitosti s aktinomykotickou infekciou, pravdepodobne podmienený patogén; jeho zaradenie do tohto rodu sa v súčasnosti považuje za sporné 

## Referencie

## Zdroje
*
* 


Kategória:Gramnegatívne baktérie
Glej (lepidlo)

**Glej** je všeobecný názov pre lepidlá živočíšneho pôvodu. Najčastejšie sa možno stretnúť s kožným, šľachovým, kopytovým a kostným glejom, vyrábaným z kože, šliach,
kopýt,kostí jatočných zvierat. Gleje sa však vyrábajú aj z odtučneného mlieka (kazeínový), krvi (albumínový). Každý má svoje špecifické vlastnosti.

Kategória:Lepidlá
Šijací stroj

thumb|Šijací stroj

**Šijací stroj** je zariadenie používané na zošívanie dvoch, alebo viacerých kusov textilného, či netextilného materiálu niťou. Šijací stroj bol vynájdený počas priemyselnej revolúcie za účelom znížiť podiel ručného šitia v manufaktúrach. Od svojho zavedenia v polovici 19. storočia zvýšil šijací stroj dramaticky efektivitu odevného priemyslu.

## Strojové šitie
thumb|Princíp funkcie šijacieho stroja: priamy steh.

Ihla prevlečie vrchnú (žltú) niť látkou a pri spätnom pohybe sa vytvorí očko, ktoré zachytí spodný rotačný chápač (sivý) a prehodí ho cez cievku so spodnou niťou (zelená). Napínacia páka, ktorou prechádza vrchná niť, utiahne steh tak, aby kríženie oboch nití bolo zhruba uprostred hrúbky látky.

Dôležitou časťou je tiež podávač látky, umiestnený pod stehovou doskou. Vykonáva striedavý pohyb dopredu a dozadu, ktorým rovnomerne posúva látku. Horný hriadeľ, od ktorého sa odvodzuje pohyb ihlovej tyče a spodný hriadeľ, ktorý poháňa chapač a podávač sú mechanicky spojené ozubenými prevodmi, či ozubeným remeňom, aby sa oba pohybovali súbežne.

Pohon šijacieho stroja bol vykonávaný najprv poháňacou kľukou, neskôr šliapacím pedálom a remeňom a dnes je elektromotorom.

## Príslušenstvo

File:Zigzag foot.jpg|Cik-cak pätka s držiakom
File:Button foot.jpg|Pätka na prišívanie gombíkov
File:Buttonhole foot.jpg|Pätka na šitie gombíkových dierok
File:Felts for bobbins.jpg|Plstené kotúče pod cievku
File:Hemmer foot.jpg|Pätka na lemovanie
File:Darning plate.jpg|Doštička na štopkanie
File:Zipper foot.jpg|Pätka na prišívanie zipsov
File:Needle assortment.jpg|Sada ihliel


## Druhy strojov
* Priemyselný
* Do domácnosti
* Overlock

## Iné projekty

## Zdroje
* 
* wiki.sijeme.sk, Šijací stroj
Chápač

**Chápač**  alebo **chytač** (angl. *hook*, nem. *Greifer*)  je súčasť šijacích strojov pre viazaný steh. Umožňuje svojim pohybom zachytiť ostrým hrotom vrchnú niť, a svojím pohybom vytvorí slučku s dolnou niťou. Táto sa nachádza na cievke uloženej v púzdre chapača. Chapač je väčšinou kovový a jeho konštrukcia predznamenáva typ použitého púzdra cievky a veľkosť cievky samotnej.

Niektoré druhy chápačov sú svojou konštrukciou určené skôr na jemnejšie až stredné materiály, iné prešijú takmer všetko. Sila prepichu je daná chápačom, spôsobom sprevodovania, silou motora a vnútornou konštrukciou šijacieho stroja.

## Druhy chápačov

### Kyvný chápač
Najrozšírenejší typ na starších strojoch, je takzvaný kyvný chápač, niekde označovaný ako "CB" chápač. Jednoduchosť a odolnosť voči rôznym šijacím ťažkostiam ako sú chuchvalce nití - to sú prednosti tohto najjednoduchšieho typu.
* opisuje polkruh zľava doprava
* uložený vertikálne pod stehovou doskou
* prevažujú pri jednoduchých strojoch na bežné šitie, opravy odevov, prešívanie silnejších materiálov, vhodné pre základné šitie a začiatočníkov
* mechanické stroje s 15 – 25 druhmi stehov
Výhody:
* ľahko sa rozoberajú a čistia
* možnosť používania silnejšej nite bez nutnosti nastavenia, menej náročné na nastavenie

Nevýhody:
* neumožňujú šiť vyššou rýchlosťou
* hlučnejšíe

### Horizontálny rotačný chápač
V súčasnosti najrozšírenejší je asi horizontálny rotačný chápač, tzv. "Drop-in" chápač. Umožňuje šiť širšie stehy ako CB a je tichší. Jeho ďalšou výhodou je, že cez okienko v stehovej doske väčšinou možno vidieť, koľko nite na spodnej cievke ostáva.

Výhody:
* väčšia šírka stehov (až  7 mm)
* tichší chod
* takmer bezúdržbová prevádzka
* viditeľné množstvo spodnej nite na cievke

Nevýhody:
* vyžadujú jemnejšie zaobchádzanie
* horšie sa čistí ako CB chápač

### Vertikálny rotačný chápač
Vyznačujú sa možnosťou ešte širšieho stehu, často až 9mm , presným a tichým chodom a výrazne lepšou kvalitou stehu oproti skôr spomenutým. Týmto chápačom použitým napr. v prémiovej značke šijacích strojov Bernina hovoríme semi-priemyselné B9 chápače a sú tým najinovatívnejším typom chápača. Používajú sa aj pri priemyselných šijacích strojoch.

Výhody:
* umožňujú vysokú rýchlosť šitia pri zachovaní bezkonkurenčne najlepšej kvality stehu
* robustné a odolné

Nevýhody:
* cena

## Referencie

Kategória:Šijací stroj
Národný park Mammoth Cave

**Mammoth Cave National Park** je národný park v USA.  Zahŕňa okrem rôznych iných prírodných prvkov aj západnú časť jaskynného systému Mamutia jaskyňa (angl. Mammoth Cave alebo Flint-Mammoth-Roppel Cave a pod.), pričom vlastná Mamutia jaskyňa sa celá nachádza na území parku. Tento jaskynný systém je najdlhší jaskynný systém na Zemi. 

Územie tvorí veľká vápencová planina s riekou Green River a jej prítokom Nolin River. Podrobnosti o jaskynnom systéme pozri v článku Mamutia jaskyňa (Kentucky).

1. júla 1941 sa toto územie stalo národným parkom, 27. októbra 1981 Svetovým dedičstvom UNESCO a 26. septembra 1990 biosférickou rezerváciou.

## Referencie

## Iné projekty

Kategória:Národné parky v USA
Kategória:Lokality Svetového dedičstva v USA
Kategória:Biosférické rezervácie
Kategória:Geografia Kentucky
Mammoth Cave

**Mammoth Cave** môže byť: 
* jaskyňa alebo jaskynný systém:
** jaskyňa (resp. v širšom zmysle jaskynný systém) v štáte Kentucky v USA (západná časť jaskynného systému sa nachádza v Národnom parku Mammoth Cave), synonymum: Mamutia jaskyňa, pozri Mamutia jaskyňa (Kentucky)
** jaskyňa v Austrálii, pozri Mammoth Cave (Austrália)
** jaskyňa v USA v štáte Utah, pozri Mammoth Cave (Utah)
** bývalý názov jaskyne California Cavern v Kalifornii, pozri California Cavern
*Mammoth Cave Ridge (pohorie, v ktorom sa nachádza jaskyňa Mammoth Cave v Kentucky) 
* skrátene: Národný park Mammoth Cave
* bývalé sídlo v USA v štáte Kalifornia, pozri Mammoth Cave (sídlov v Kalifornii)

## Pozri aj
* Baptistický kostol a cintorín v Národnom parku Mammoth Cave
* Železničná trať Glasgow Junction - Mammoth Cave
Zoznam chránených území v okrese Cheb

Toto je **zoznam chránených území v okrese Cheb** aktuálny k decembru roku 2016, v ktorom sú uvedené chránené územia v oblasti okresu Cheb.

## Zdroje
* Data v tabuľke boli prevzaté z databázy AOPK ČR.
* 

Cheb
Zoznam chránených území
Majstrovstvá sveta v severskom lyžovaní 2011 – Individuálny šprint mužov

**Preteky mužov v individuálnom šprinte** na Majstrovstvách sveta v severskom lyžovaní 2011 v Oslesa uskutočnili 24. februára 2011. Vo finále do ktorého sa dostalo 6 najlepších šprintérov sa z víťazstva tešil Švéd Marcus Hellner.

## Finále

## Semifinále
**Postupový kľúč**
* Postup do finále si zabezpečili 2 najlepší pretekári z každého semifinále **{Q}** a ďalší dvaja najrýchlejší s časmi **{q}**.

**Semifinále 1**

**Semifinále 2**

## Štvrťfinále
**Postupový kľúč**
* Postup do semifinále si zabezpečili 2 najlepší pretekári z každého štvrťfinále **{Q}** a ďalší dvaja najrýchlejší s časmi **{q}**.

**Štvrťfinále 1**

**Štvrťfinále 2**

**Štvrťfinále 3**

**Štvrťfinále 4**

**Štvrťfinále 5**

## Kvalifikácia
**Postupový kľúč**
* Postup do štvrťfinále si zabezpečilo 30 najrýchlejších pretekárov z kvalifikácie.

} || Benjamin Koons || align="left"|  Nový Zéland || ||
|-
|  || Nils Koons || align="left"|  Nový Zéland || ||
|}

## Externé odkazy
* Výsledky pretekov na oficiálnej stránke FIS  

Kategória:Majstrovstvá sveta v severskom lyžovaní 2011
Kotón

**Kotón** môže byť:
*bavlna
*hrubšia bavlnená tkanina v plátnovej väzbe, pozri kotón (druh tkaniny)
*v textilníckom slangu: kotónový stroj
*v slangu: prezervatív
Maia

**Maia**  môže byť:
* dcéra Titana Atlanta, pozri Maia (dcéra Atlanta)
*  hviezda v otvorenej hviezdokope Plejády, pozri Maia (hviezda)
Glej

**Glej** môže byť:
*ako materiál: nečistá proteínová látka želatínovitej konzistencie získaná zo živočíšneho odpadu, pozri glej (lepidlo)
*v botanike: guma, pozri guma (rastlina)
*v pedológii: jedna z glejových pôd, synonymum: gleysol, pozri glej (pôda)
Actio

**Actio** (lat. akcia, činnosť, konanie, pôsobenie, prednes, rokovanie, žaloba, súdny proces, súdna formula atď.)  môže byť:
* konanie, činnosť, pôsobenie
* vo filozofii: kategória aristotelovskej filozofie vyjadrujúca rôzne druhy pôsobení, pozri napr. actio in distans, actio immanens
* v práve: 
**v kontinentálnom európskom práve: 
***žaloba
***súdne konanie
***právo na žalobu; nárok
***dôvod na podanie žaloby
***obžaloba
***obžalobný spis
**v rímskom práve: právne konanie, súdne konanie, žaloba, súhrn slávnych úkonov a výrokov na súde, žalobná formula, obžalobný spis, právo na žalobu, pozri actio (rímske právo)